[Foto’s] Só lyk Mercedes-Benz se nuwe X-klas‘n Voorstelling van Mercedes-Benz se nuwe X-klas (Foto: Mercedes-Benz) Mercedes-Benz se nuwe X-klas word laat in 2017 wêreldwyd bekendgestel. Die X-klas sal die eerste bakkie van ŉ premierhandelsmerk wees om te voldoen aan behoeftes en persepsies wat wêreldwyd besig is om te verander rondom bakkies. ŉ Bakkie is deesdae ŉ leefstylvoertuig en nie meer net ŉ werkperd nie. Twee modelle, voorsien van kragtige dieselenjins, hoë ritgehalte en ongeëwenaarde veiligheid, word in die vooruitsig gestel. Die reeks-leier sal toegerus wees met Mercedes-Benz se beproefde V6-dieselenjin gepaard met 4MATIC-vierwielaandrywing. Laestrek en twee ewenaarslotte sal ook standaardtoerusting wees. Die 1,1 ton loonvrag en 3,5 ton sleepkapasiteit gaan van die X-klas ŉ gedugte teenstander maak. Die X-klas word vervaardig in ŉ produksiesamewerkingsooreenkoms tussen die Renault-Nissan-alliansie en Daimler AG. Sleutelmarkte vir die X-klas is Europa, Latyns-Amerika, Suid-Afrika en Australië.